Fil-belt ta’ Castelvetro fl-Italja, wieħed mill-iktar bliet li ntlaqat ħażin mill-Coronavirus, ir-residenti kellhom sorpriża ħelwa. Dan hekk kif meta fetħu l-vit, minflok ilma, beda ħiereġ inbid. Is-sorpriża waslet kawża ta’ ħsara li ġarrbet kumpanija lokali tal-inbid, fejn madwar elf litru ta’ inbid li kien lest biex jiġi mferra’ fil-fliexken tħallat fil-pajpijiet tal-ilma tal-belt minħabba leak. L-iżball dam madwar 3 siegħat u affettwa 20 dar.